Politiet arbejder intensivt i Humlebæk, hvor en person er blevet stukket ned

Ved du noget, så tip os på sms/mms 1224 (alm, takst) eller skriv mail til 1224@eb.dk

Politiet er lige nu massivt til stede nord for København i og omkring Humlebæk Center, hvor der er sket et knivoverfald.

Det oplyser Nordsjællands Politi til Ekstra Bladet.

I alt er tre personer blevet stukket ned, og 10 personer er blevet anholdt. Det skriver politiet på Twitter.

Det drejer sig om en mand på 26, en mand på 27 og en mand på 57, som alle er fra Helsingørområdet.

Alle tre tilskadekomne er kørt til hospitalet, men hvordan deres tilstand er, har politiet endnu ingen oplysninger om.

Politiet har endnu ikke taget stilling til, om der skal ske fremstilling i grundlovsforhør, eller hvor mange der i givet fald skal fremstilles.

Flere af de anholdte er kendte i bandemiljøet. Der er dog intet, som tyder på, at overfaldet skulle være relateret til en bandekonflikt, oplyser politiet i en pressemeddelelse.

Derimod skulle det handle om en lokal uenighed.

Tidligere på aftenen fortalte vagtchef, Martin Bakke, følgende:

- Jeg kan bekræfte, at der er sket et knivoverfald i centeret, og vi lige nu arbejder intensivt på stedet.

Ifølge Ekstra Bladets mand på stedet er der spærret omkring centeret og foran Louise Parken, hvor politiet tilmed har fundet en kniv.

De undersøger lige nu området med hundepatruljer og betjente.

Politiet har fundet en kniv på gerningsstedet omkring Louise Parken ved Humlebæk Center. Foto: Kenneth Meyer

Tre personer er blevet såret efter knivstik i Humlebæk Center tirsdag aften. Foto: Kenneth Meyer

Foto: Kenneth Meyer

Politiet søger efter spor med hunde. Foto: Kenneth Meyer

Kort før klokken 22 er politiet stadig massivt til stede. Foto: Kenneth Meyer

Politiet har anholdt 10 personer i forbindelse med et knivoverfald tirsdag aften. Foto: Kenneth Meyer

Foto: Kenneth Meyer

Opdateres ...

Ved du noget, så tip os på sms/mms 1224 (alm, takst) eller skriv mail til 1224@eb.dk